वेंकटेश के साथ नजर आएंगे दग्गुबाती, बोले- असली स्टोरी अब सिर्फ OTT पर देखने को मिलेगी
Rana Daggubati's uncle-nephew duo to be seen in Rana Naidu; Only Extreme Emotions in Theaters, Rest Watch on OTT वेंकटेश के साथ जुगलबंदी करेंगी राणा दग्गुबाती, बोले- असली स्टोरी अब सिर्फ OTT पर देखने को मिलेगी
नेटफ्लिक्स की क्राइम ड्रामा सीरीज में मुख्य भूमिका में राणा डग्गुबाती, अभिषेक बनर्जी, सुशांत सिंह और सुरवीन चावला हैं। इसमें साउथ के वेटरन अभिनेता वैंकटेश भी हैं। हालिया मुलाकात में उन्होंने शो और अपने अप्रोच को लेकर खास बातें शेयर की हैं। पेश हैं प्रमुख अंश:-
- अपने किरदारों के लिए प्रेप क्या रहे और उनसे टेकअवे क्या रहे?
सुरवीन:- मेरा कोई मेथड नहीं है। वो बस इतना है कि जितनी बार स्क्रिप्ट को पढ़ जाना है। उसके अलावा कोई और मेथड यूज नहीं करती मैं। बेशक यह जरूर रहता है कि मेरी लाइनें मुझे कंठस्थ रहें।
अभिषेक:- मैं सच कहूं तो मुझे याद नहीं। काफी टाइम हो गया तो याद भी नहीं। मैं शायद लाइनें बस याद कर चला गया था।
राणा:- मैं सच कहूं तो अभिषेक शर्मा रहें हैं। ये बंदा तो फुल ऑन तैयारी करके आता था। अभिषेक तो एक्टिंग ट्रेनर भी हैं तो इन्होंने बल्कि हम सबका प्रेप करवाया। रहा सवाल मेरा तो मैंने बस अपने डायरेक्टर करण अंशुमन के इंस्ट्रक्शंस को फॉलो किया। क्योंकि सीरीज में जो मेरा राणा वाला किरदार है, वह बिल्कुल डिफरेंट है मेरी असल जिंदगी वाले राणा से।
आप पैन इंडियन स्टार हैं, मगर आपके एक्सप्रेशन अलग थे चेहरे पर?
राणा:- अंग्रेजी में एक शब्द है स्टोइक यानी अडिग या भावहीन। मेरा किरदार वैसा ही है यहां। वह बड़ा रिजर्व किस्म का है। कम बोलता है। हालांकि इंडिया में लोगों को बातें करना पसंद है। तो ऐसे भावहीन किरदार दो ढाई घंटे की फिल्म में तो अपने एक्सप्रेशन को होल्ड कर लेते हैं। पर यहां उसे पूरी वेब सीरीज में कायम रखना एक चुनौती तो थी। साथ ही यहां हमारे गैंगस्टर वालों का फैमिली ड्रामा भी है। पर मैं आसानी से कैरेक्टर में जा सका, क्योंकि मेरे साथ में कमाल के एक्टर्स थे।
सुशांत:- ठीक कहा राणा ने। मेरे किरदार का एक बॉडी लैंग्वेज भी है। उसके हाथ में पार्शियली पार्किंसन भी है। उसके चलते उसका हाथ जरा थरथराता रहता है। डायरेक्टर करण अंशुमन ने ये सब तैयार किया था। तो हम एक्टर्स को ज्यादा होम-वर्क करने की जरूरत पड़ी नहीं। बस जो पाशिर्यली पार्किंसन वाली चीज थी, उसके लिए जरा कॉन्शियस रहना पड़ा, क्योंकि कई बार आप भूल जाते हो कि हाथ भी थरथराते रहना है। वह स्टंट मास्टर भी रहा है, पर उसकी जो ड्रेसिंग सेंस है, वह मुझे फेमस एक्शन डायरेक्टर ऐलन अमीन की याद दिलाता है। मुझे बाद में यह चीज महसूस हुई। तो ऐलन पैसा मत मांगना, वह नहीं मिलेगा।
साउथ में अब किस तरह की फिल्में चलेंगी ? 
राणा:- वहां भी डिजिटल कंटेंट की खपत तो बढ़ चुकी है। पहले जहां लोग अगर 10 घंटे वह देखा करते थे तो अब 14 से 15 घंटे वो कंटेंट देखने लगे हैं। यानी जिन फिल्मों में एक्सट्रीम इमोशन होगा, वह आप थिएटर में जाकर देखोगे। बाकी जिस तरह की कहानियां हैं, वह आप ओटीटी पर देख लेंगे।
आप का किरदार कितना स्ट्रॉन्ग है ?
सुरवीन:- किसी किरदार या इंसान को स्ट्रॉन्ग के दायरे में सीमित कर देना जायज नहीं है। मेरे ख्याल से आप एडजेक्टिव्स में किसी इंसान के बारे में बात नहीं कर सकते।क्योंकि कोई भी इंसान एक पेंडुलम की तरह एक जगह से दूसरी जगह शिफ्ट तो करता है। जरूरी नहीं कि जो कथित रूप से स्ट्रॉन्ग है, वह कभी कमजोर नहीं पड़ता होगा या जो कमजोर है, वह सशक्त नहीं हो सकता।
अभिषेक आप के पास बतौर एक्टर और एक कास्टिंग डायरेक्टर के तौर पर कैसे ऑफर आ रहे हैं?
पहले भी और अब भी कास्टिंग डायरेक्टर से अच्छे एक्टर्स की ही डिमांड की जाती रही है।अब शायद ओटीटी के चलते यह हुआ है कि और नए चेहरों के लिए मौके काफी बढ़ गए हैं।ओटीटी काल से पहले वैसे चहरों को लेकर रिजर्वेशन थे। पहले यही कहा जाता था कि नए चेहरों के बजाय जाने पहचाने चेहरों को ले लो। ताकि फिल्म चल जाए। बाकी बतौर एक्टर मुझे अच्छे ऑफर्स आ रहे हैं। कॉमेडी में बेशक सिचुएशनल कॉमेडी आ जाए तो बेहतर है।
आपने लीजेंड्री वेकेंटेश के साथ यहां काम किया, कैसा लगा?
राणा:- जिस दिन से मैं एक्टर बना, उस समय से ही पता था कि ये एक दिन तो आने वाला है। वह पिछले 25 से 30 सालों से एक खास तरह की फिल्में करते रहे हैं। उनकी एक अलग इमेज है। तो राणा नायडू में वह अपने कम्फर्ट जोन से बाहर निकले हैं। उन्होंने खुद का पूरी तरह मेकओवर कर दिया है। लोगों का उनका ये बदला अंदाज पसंद आ रहा है।